Ländlerkapelle Oberalp - Alemannische Wikipedia

# Ländlerkapelle Oberalp

### Us der alemannische Wikipedia, der freie Dialäkt-Enzyklopedy

| Dialäkt: Glarnertüütsch

D' Ländlerkapelle Oberalp isch sit em Nüünesächzgi e Musiggruppe us em Bündnerland. Sie het de Name überchoo, will der Kapällmäischter, d'r Silvio Caluori z' Chur a d'r Oberalpstrass gwohnt het. Mit vu d'r Partie isch au d'r Arno Jehli gsii, der hüttig Kapällmäischter.

Nach wenige Jaar het die tüpisch Bündnerformaziuu mit Klarinette, Handorgle, Schwyzerörgeli und Bassgiige vill Personalwechs'l gchaa. D'r Arno Jehli het d' Läitig übernuu und isch immer dranne blibe. Er het au vill Sache sälber komponiert, wivill, das weis er hüt sälber nüd. Nach zäche Jaar het i'm Schtädtli Chur e Schtiilbând gschpillt - d' Cocotara Steelband. D' Kapällä Oberalp het sich mit denä Musikante zämetue, und das het es Experimänt ergii. Si hend i dere Bsetzig au en Toonträäger uufgnoo. Das isch d'r Aafang gsii vu zaalriiche Experimänt: Die wohl bedüütendschte sind s' Zämmeschpiel mit de Saxi-Driimers und eme Sinfonieorcheschter. Hüt bschtaad die Formaziuu us de folgende sächs Musikante:

Fortunat Caduff, Bassgiige

Arno Jehli, Schwiizerörgeli und Handorgle

Josias Juuscht, Klarinette und Saxofon

Kurt Patzen, Schwiizerörgeli und Handorgle

Walter Rogentin, Klarinette und Saxofon

Martin Tanner, Klarinette und Saxofon

Mängmal begläitet au d'r Felix Calonder am Schwyyzerörgeli, oder dänn sinds Gaschtmusikante, wo es Experimänt mitgschtaltet.

Vun "http://als.wikipedia.org../../../l/%C3%A4/n/L%C3%A4ndlerkapelle_Oberalp_f933.html"

Kategorie: Artikel uf Glarnertüütsch | Band

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech